**Referat programrådsmøte MENA, 15. oktober 2018,** V139 Fysisk institutt.

Til stede:

Lasse Vines

Tor S. Bjørheim

Clas Persson   
Anette Gunnæs  
Ranvei Isaksen   
Daniel Aarstein

Anna Gärtner - sekretær

Fravær:

Anja Sjåstad

**SAK MENA11/18** – Innkalling  
Innkallinger og referater ligger her:   
<https://www.mn.uio.no/kjemi/om/organisasjon/rad-og-utvalg/programraad-mena/>

Vedtak: Innkalling godkjennes

**SAK MENA12/18** - **Referatsaker –** oppdatert versjon 15/10.  
Se skjermet Referatsaker / vedlegg til innkalling i mappen ‘Referatsaker’. <https://www.mn.uio.no/kjemi/om/organisasjon/rad-og-utvalg/programraad-mena/referatsaker/> Mappen er bare synlig når rådsmedlemmer er innlogget.  
  
**SAK MENA13/18** – Fordeling av institutteierskap for reviderte/nye MENA-emner (diskusjonssak).

Konklusjon: Rådet ble enige om å beholde dagens instituttfordeling for aktuelle MENA-fag. Evt. revisjon om et år.

**SAK MENA14/18 –** InterAct- (orienteringssak)

1. Status MENA – kurs:  
-MENA2000, obligatorisk emne (vår 2019) kurset er nå opprettet og kursbeskrivelse utarbeidet.  
-MENA3001, obligatorisk emne (høst 2019) Kurset skal vurderes av undervisningsutvalget UU på KI tidlig vår 19. Emnekomitéen arbeider med emnet.  
-MENA3100, valgfag (vår 2020) Emnekomitéen arbeider med emnet.  
-MENA3200, valgfag (uavgjort) Emnekomitéen er oppnevnt, men fremtiden for emnet er uklar.  
-MENA3300, obligatorisk emne (vår 2020) Emnekomité oppnevnes ila. høst 18.

2. Overlapp og godtskriving av ‘gamle’ MENA - emner i nytt program (vedtakssak).   
MENA3000 blir revidert og deles i MENA3001 og MENA2000. Forkunnskaper i program til det nye emnet MENA2000 må ses over.   
Vedtak: Bestått gamle MENA3000 skal gi fritak og 10sp overlapp mot MENA3001. MENA2000 skal ha 5sp overlapp mot gamle MENA3000.

3. Nytt emne (diskusjonssak)   
Kjemisk institutt vil opprette et nytt emne i elektrokjemi med kode KJM31xx, alt. KJM33xx. Emnet planlegges undervist første gang vår 2019.

Konklusjon: Rådet er generelt positive til det nye emnet, men skulle gjerne sett faget i sammenheng med de andre emne- revisjonene som pågår. Det ble derfor stilt spørsmål om behov for å gjennomføre kurset allerede vår 2019.

**SAK MENA15/18** Kurs i generisk kompetanse for nye masterstudenter, pilotprosjekt H18. (diskusjonssak)  
Rådet ble orientert om prosjektet.

Konklusjon: Rådet er generelt positive til et kurs i generisk kompetanse. Det er viktig at kurset vinkles sånn at det ikke bare fremstår som et akademisk skrivekurs. Det skal gi kunnskaper som kan brukes ut mot fremtidige arbeidsgivere i næringslivet. Det stilles spørsmål til om kurset er tjent med å gå over fire semestre? I tilfelle er det viktig at akseptert fraværsprosent ikke setter for høyt, fordi masterstudenter skal kunne reise ut på studieopphold, og noen skal ifølge sin studieplan bli ferdige med studiet på tre semestre. Kanskje ville tre semestre, med en orakeltjeneste i forbindelse med oppgavelevering i fjerde semester, være mer hensiktsmessig?   
Rådet ser vekten av at kurset forblir obligatorisk i en eller annen form, integrert i masteroppgaven eller vektet med studiepoeng, men er ikke enige om én løsning.   
  
Saken videreføres til neste møte.   
Programrådet bør komme med et forslag til vedtak i saken ila. høsten.

**SAK MENA16/18** (diskusjonssak)  
Erfaringer med MENA1001.

Konklusjon: Studentrepresentantene orienterte om at faglærer på MENA 1001 ser en positiv utvikling med hensyn til faglig bakgrunn, da spesielt at matematikk-kunnskapene er bedre etter innføring av krav om R2. Det er et ønske fra studentene om støttekompendium for studenter som ikke har nødvendig bakgrunn i enten kjemi eller fysikk. Studentrepresentanten foreslår også nettbaserte diskusjonsfora, hvor studentene kan stille spørsmål anonymt.

Saken videreføres til neste møte.

**SAK MENA17/18** Orientering studiestart

Programrådsleder orienterer om studiestart og programseminar 20-21 september.   
Årets søkertall er lavere enn trenden på programmet de siste årene. Dette tros å ha sammenheng med det nye R2 kravet.   
Netto antall studenter i kull H2018 per oktober 18, er 39 bachelorstudenter og 26 masterstudenter. Dette til sammenligning med kull H2017, hvor det nå er 36 bachelorstudenter og 15 master studenter.

**SAK MENA18/18** Vedtakssak.

For masterprogrammet: Skal de obl. emnene MENA5020, MENA5010 og valgfag med UNIK - kode også kunne fungere som 10sp obl. kjemi/fysikk?   
Til nå er det praktisert:   
-MENA5020 kan stå som obligatorisk fag eller som 10sp kjemi.   
-MENA5010 kan stå som obligatorisk fag eller 10sp fysikk.   
-UNIK-fag har blitt vurdert enkeltvis og fortløpende.  
Et obl. fag kan ikke samtidig fungere som 10sp fysikk/kjemi.

Vedtak: Vi opprettholder tidligere tolkning av kravet

**SAK MENA18/18 -** Eventuelt

Neste møte blir 12 november 2018.

Ca. 10 desember planlegges et møte med fokus på godkjenning av studieplaner for årets masterstudenter.

Programrådsleder   
Lasse Vines   
 Programkoordinator   
 Anna Gartner